CELEX: C2006/108/12
Language: et
Date: 2006-05-06 00:00:00
Title: Kohtuasi C-125/06 P: Euroopa Ühenduste Komisjoni  1. märtsil 2006  esitatud apellatsioonkaebus  15. detsembri 2005.  aasta otsuse peale kohtuasjas T-33/01: Infront WM AG (varem Kirchmedia WM AG)  versus  Euroopa Ühenduste Komisjon

6.5.2006   
            
            
               ET
            
            
               Euroopa Liidu Teataja
            
            
               C 108/7
            
         Euroopa Ühenduste Komisjoni 1. märtsil 2006 esitatud apellatsioonkaebus 15. detsembri 2005. aasta otsuse peale kohtuasjas T-33/01: Infront WM AG (varem Kirchmedia WM AG) versus Euroopa Ühenduste Komisjon
   (Kohtuasi C-125/06 P)
   (2006/C 108/12)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad K. Banks ja M. Huttunen)
   
      Teised menetlusosalised: Prantsuse Vabariik, Suurbritannia ja Põhja-Iiri Ühendkuningriik, Euroopa Parlament ja Euroopa Liidu Nõukogu.
   Hageja nõuded
   
               —
            
            
               tühistada Esimese Astme Kohtu 15. detsembri 2005. aasta otsus kohtuasjas T-33/01: Infront WM AG v. Euroopa Ühenduste Komisjon;
            
         
               —
            
            
               teha selles asjas lõplik otsus, tunnistades kohtuasjas T-33/01 esitatud hagi vastuvõetamatuks;
            
         
               —
            
            
               mõista kohtuasja T-33/01 hagejalt välja nimetatud kohtuasjas ning käesolevas apellatsioonimenetluses kantud kulud.
            
         Väited ja peamised argumendid
   Apellatsioonkaebus puudutab otsest ja isiklikku huvi EÜ artikli 230 neljanda lõigu mõttes. Komisjon leiab, et vaidlustatud kohtuotsuses tegi Esimese Astme Kohus (edaspidi “kohus”) selle mõiste tõlgendamisel ja kohaldamisel õigusliku vea. Samuti rikkus ta institutsionaalset tasakaalu, mis peegeldub normides, mis reguleerivad ühenduse kohtute võimalust vaidlustada ühenduse õigusakti kehtivust. Ettevõtjat, keda võis kõnealuse otsuse tagajärjel käsitleda kõige rohkem kaudse majandusliku kahju saajana ja kes isegi ei tõendanud sellise kahju saamise tõenäosust, käsitles kohus nii nagu oleks komisjoni otsus teda puudutanud otseselt ja isiklikult. Ta pidas isiklikku huvi puudutavateks asjaolusid, mis on omased paljudele teistele ettevõtjatele, kes on hagejaga sarnases olukorras.